સદભાવના ગ્રુપ વતી આ વખતે એવી જાહેરાત કરવામાં આવી હતી કે જે લોકો પોતાના ગામ કે શહેરમાં આવી પરબો ની વ્યવસ્થા કરે તે અગાઉ જે જગ્યાએ પરબ મંડાણી હોય તેનું ઉદઘાટન કરે જે અંતર્ગત વડગામ ના વતની અને ડિસા માં પોતાની હોસ્પિટલ ચલાવતા skin disease specialist ડો. અતુલભાઈ ચૌધરીએ ડીસામાં પીવાના પાણીની પરબ ખુલ્લી મુકવાની ઈચ્છા વ્યક્ત કરી હતી. ડો. અતુલ ભાઈ અને તેમના મોટાભાઈ હિતેશભાઇ કાનજીભાઈ ચૌધરી એ પોતાના પુત્રોની જન્મદિવસ ની અનોખી ઉછવણી કરતા સદભાવના ગ્રુપ ના માધ્યમથી ચાલતા ટીફીન સેવામાં 70 નવા ટીફીન આપી સત્કાર્યમાં પોતાનો સહયોગ આપ્યો હતો.હવે તો પાણી પણ વિચારીને વાપરવાની વસ્તુ બની ગઇ છે અને એ એક નક્કર હકીકત છે. આમ પણ મોટા ભાગના લોકોને જે વસ્તુ મફત મળતી હોય તેની કિમંત સમજાતી નથી ત્યારે આવી પૂણ્યરૂપી પરબો નો જરૂરિયાત પુરતો ઉપયોગ થાય તેની દરેક વ્યક્તિ એ સાવચેતી રાખવી પડશે નહી તો પાણી લેબોરેટરી ઓમાં બનાવી શકાતું નથી. કુદરતી સ્ત્રોતો દિનપ્રતિદિન સુકાતા જાય છે. અને પાણી છે ત્યાં સુધી જીવન છે એ તો બધાને ખ્યાલ જ છે. તાજેતર માં જ એવા સમાચાર છે કે ઉત્તર ગુજરાત ને પાણી પૂરું પાડતા ધરોઈ ડેમ માંથી આ ઉનાળા માં સિચાઈ માટે પાણી નહિ મળે કારણ એટલું જ કે પીવા માટે તો પાણી બચાવવું પડશે.